་འཁོར་དང་བཅས་ལ་འབུལ། །བཞེས་ནས་ཡེ་ཤེས་སྣང་བ་སྩོལ། །ཨོཾ་ཨཱརྻ་མཉྫུ་ཤྲཱི་སིདྡྷི་ཀ་བཱི་ར་ཨཉྙཾ་པྲ་ཏཱིཙྪ་སྭཱ་ཧཱ། ཞེས་སོགས་རོལ་མོ་དང་ཤབྡའི་བར་སྦྱར་བས་མཆོད། གཞོན་ནུའི་སྐུ་ལུས་སོགས་
དང༌། སྤྲོ་ན་མཚན་བརྗོད་ཚང་བའམ། མཆོག་སྦྱིན་རྡོ་རྗེ་སོགས་འདུད་ཉི་ཤུས་བསྟོད། གཏོར་མ་བསང་སྦྱངས་བྱིན་གྱིས་བརླབས་ལ་དབུལ། མདུན་བསྐྱེད་ཀྱི་ཐུགས་ཀ་ནས་འོད་ཟེར་འཕྲོས། རྫས་ལ་ཐིམ་པས་ནུས་པ་མཆོག
དང་ལྡན་པར་བསམས་ལ་ཡི་གེ་དྲུག་པ་ཅི་ནུས་དང༌། རྩ་སྔགས་བརྒྱ་རྩ་བཟླ། དེ་ནས་བ་སེར་སྐྱའི་མར་རམ། འོ་མའམ། ཏིལ་མར་དང་སྦྱར་ནས་འཐུང་། རྗེས་མཆོད་པ་ཞལ་གསོས་ལ་བསང་སྦྱངས་བྱིན་རླབས་སྔོན་དུ་འགྲོ་
471

སྤྱོད་རྒྱུད་ཆོས་སྐོར་
བས་མདུན་བསྐྱེད་ལ་མཆོད་བསྟོད། ནོངས་བཤགས། རྟེན་ཡོད་ན་བརྟན་བཞུགས། མེད་ན་གཤེགས་གསོལ། གནས་བསྲུང་བསྔོ་སྨོན་བཀྲ་ཤིས་བཅས་བྱ། དེ་ལྟར་ཐོ་རངས་ཀྱི་དུས་སུ་ཟླ་བ་གཅིག་བར་མ་ཆད་པར་བསྟེན་ན་
ཤེས་པ་གླེན་པ་དང་། ངག་དིག་པ་སོགས་ཀྱི་སྐྱོན་སྦྱངས་ཤིང༌། དབྱངས་སྙན་པ་དང༌། ཚིག་གསལ་བར་འགྱུར་ལ། ཟླ་བ་དྲུག་ཏུ་བསྟེན་ན་སྔོན་མ་ཐོས་པའི་བསྟན་བཅོས་ཀྱི་དོན་ཤེས་པ་དང༌། ཐོས་པ་ནམ་ཡང་མི་བརྗེད་པའི་
ཐོས་པ་འཛིན་པའི་མཆོག་ཏུ་འགྱུར་རོ། །དེ་ཡང་དང་པོ་སྲན་མ་ཙམ་ནས་རིམ་གྱིས་ཆ་བསྐྱེད་ཅིང༌། མཐར་ཞོ་ཕྱེད་ཀྱི་ཚད་དུ་བསྟེན་པར་བྱ། གོང་དུ་སྨོས་པའི་ཆོ་ག་ནངས་རེ་བཞིན་མ་གྲུབ་ན། དུས་གཅིག་ཏུ་སྨན་མང་ཙམ་བྱིན་
གྱིས་བརླབས་ནས་ཕྱིས་རིམ་པར་བསྟེན་པའི་དུས་སྔགས་བརྒྱ་རྩ་སོགས་དང་བཅས་འཐུང་ནའང་རུང་བར་མངོན་ནོ། །གཉིས་པ་ནི། མཱ་ཥཱ་ཞེས་པ་སྲན་མ་སྤྱིའི་མིང་ལའང་འཇུག་མོད། བྱེ་བྲག་གི་སྐབས་མོན་གྱི་སྲན་ལྗང་ལེབ་
མོའམ། མ་རྙེད་ན་སྲན་དཀར་གྱིས་ཀྱང་རུང་བར་བཤད། གང་ལྟར་ཡང་མེ་དང༌། མར་ཁུ་དང༌། མར་ནག་དང་། ཆུས་མ་རེག་པ། རུལ་སུམ་སོགས་ཀྱི་སྐྱོན་དང་བྲལ་བ། འབུ་སྲིན་གྱིས་མ་ཟོས་ཤིང༌། སད་སེར་གྱིས་
མ་བཅོམ་པ། ཡོངས་སུ་རྒྱས་ཤིང་སྨིན་པ་གྲངས་ཇི་ཙམ་རུང་བ་འོ་མ། མར། ཀ་ར། བུ་རམ། སྦྲང་རྩི་རྣམས་ཀྱིས་ལེགས་པར་བྲན་ལ་གྲིབ་མར་སྐམ་པ་སྟ་གོན་དུ་བྱ། དེ་ནས་ཉི་མའམ་ཟླ་བ་གཟས་བཟུང་བ་ལ་མངོན་དུ་
472

ת
আ །ཕྱོགས་པའི་དུས་བྲིས་སྐུ་ཡོད་ན་ཤར་དུ་བཀྲམ་པའི་མདུན་མཆོད་པ་བཤམ་ཞིང་རང་ཉིད་ཀྱང་དེར་གདོང་ཕྱོགས། མེད་ན་ཉི་ཟླ་གང་ཡིན་ལ་རྒྱབ་བརྟེན་ནས་སྟན་བདེ་བ་ལ་བསྡད། སྲན་མ་དེ་ཉིད་རས་
སྲབ་མོའམ་དར་དཀར་གྱིས་མང་ཉུང་སྔགས་ཀྱི་སྒྲ་ཟུར་ལ་མི་གནོད་པའི་ཚོད་ཙམ་དྲིལ་ལ་རིན་པོ་ཆེའི་ཟ་མ་ཏོག་ཏུ་བཅུག་སྟེ་རང་གི་མདུན་དུ་གཞག བདག་བསྐྱེད་བཟླས་པའི་བར་དང༌། མདུན་བསྐྱེད་བྲིས་སྐུ་ལྷར་གསལ་
ঘনা
བའམ། མེད་ན་མདུན་གྱི་ནམ་མཁར་གཏོར་མགྲོན་ལྟར་གསལ་གདབ། མཆོད་བསྟོད་ཀྱི་བར་གོང་དུ་སྨོས་པ་བཞིན་དང༌། མཎྜལ་ཅི་ནུས་དབུལ། སྒྲུབ་གྲོགས་ཞིག་ལ་བལྟར་བཅུག་ནས་ཉི་ཟླ་གང་ཡིན་གཟས་བཟུང་ངོ་ཟེར་མ་
ཐག་སྔར་གྱི་སྲན་མ་ལྕེ་འོག་ཏུ་བཅུག་ནས་རང་གིས་ཉི་ཟླ་ལ་མི་བལྟ་བར་བཟླས་པ་རྩེ་གཅིག་ཏུ་བྱ། གྲོགས་ཀྱིས་གཟའ་ལས་གྲོལ་ལོ་ཟེར་བ་ན། ལྕེ་འོག་ནས་བཏོན་ཏེ་བལྟས་པས། རབ་མྱུ་གུ་རིང་ཐུང་ཇི་ལྟར་རིགས་པ་
དང་། འབྲིང་མྱུ་གུ་ཐོན་ལ་ཁད་པ་དང༌། ཐ་མའང་དཔྱིད་དུས་ས་འོག་ཏུ་ཞག་གཉིས་གསུམ་ལོན་པ་ལྟ་བུའི་སྦོས་པ་སོགས་སྔར་དང་མི་འདྲ་བའི་རྟགས་ངེས་ཤེས་ཅན་བྱུང་ན། བ་སེར་སྐྱའམ། རཾ་དཀར་མོའི་འོ་མ། མ་རྙེད་ན་
ཆུ་གཙང་མས་ཕུལ་ཏེ་སོས་མ་རེག་པར་མིད་པས་ཤེས་རབ་སྐྱེ། ཐོས་པ་འཛིན། ཚེ་རིང༌། སྐྲ་དཀར་དང་གཉེར་མ་མེད་པ་སོགས་ཡོན་ཏན་མང་དུ་འབྱུང་བར་གསུངས། ལན་གཅིག་གིས་མ་བྱུང་ན་ཡང་ཡང་བསྐྱར། རྟགས་
ཞེ་གསུམ་

སྤྱོད་རྒྱུད་ཆོས་སྐོར་
མ་བྱུང་ནའང་ཕྱེ་མར་བཏགས་པ་གདོན་གྱིས་ཟིན་པའི་མགོ་བོར་གཏོར་ནས་སྔགས་བཟླས་ན་འབྱུང་པོའི་གནོད་པ་ཞི་བར་གསུངས། གང་ལྟར་ཡང་རྗེས་སུ་མདུན་བསྐྱེད་ལ་མཆོད་བསྟོད་སོགས་ནས་བསྔོ་སྨོན་བཀྲ་ཤིས་བར་
བྱའོ། །གསུམ་པ་ལ་གཉིས། རྒྱས་པ་དང༌། ཞི་བའི་སྦྱིན་སྲེག་གོ །དང་པོ་ནི། སྦྱོར་བ་རྣམ་པར་དུལ་བའི་གནས་སུ། སྔ་དྲོའི་དུས་རང་ཉིད་ཁ་བྱང་དུ་ཕྱོགས་པའི་མདུན་དུ། རྒྱས་པའི་ཐབ་སྤྱི་དང་མཐུན་པར་བྲིས་པའི་མུ་
རན་ལ་རིན་པོ་ཆེའི་ཕྲེང་བ་དང༌། ཕྱི་རོལ་ཟུར་བཞིར་རིན་པོ་ཆེ་འབར་བས་མཚན་པ། དབུས་སུ་འཁོར་ལོ་སེར་པོ་རྩིབས་བརྒྱད་པའི་ལྟེ་བར་རིན་པོ་ཆེ་འབར་བ་དང་བཅས་པ་བྲི། ཕྱི་ནང་ཀུན་ཏུ་དྲི་སེར་པོ་དང་བ་ལང་གི་ལྕི་བས་
བྱུག ཤུག་པ་སོགས་འབྲས་བུ་དང་ལྡན་པའི་འོ་མ་ཅན་གྱི་བུད་ཤིང་གྲུ་བཞིར་བརྩེགས་པའི་ཤར་ལྷོར་ཏིང་ལོ་མེ་ཚང་དང་བཅས་པ། དེའི་མདུན་དུ་བསྲེག་རྫས་མར་ཁུ་ཡམ་ཤིང་བུད་ཤིང་དང་འདྲ་བ་ལ་ཚད་ཁྲུ་གང་པ། ཁྱད་པར་
གྱི་རྫས་ཚོང་དུས་ནས་བསྒྲུབ་པའི་དབང་དུ་བྱས་ན། ཇི་ལྟ་བ་བཞིན་ཏེ་རིན་ཇི་ཙམ་དགོས་ཟེར་བ་ལྟར་བྱིན་ནས་ཉོས་པའི་གུར་གུམ་ལ་སོགས་པའི་སྨན་གྱི་མེ་ཏོག་སེར་པོ་རྒྱས་ཤིང་དྲི་བཟང་དང་ལྡན་པ། སྤྲོ་ན་འབུལ་
གཏོར། མཆོད་རྫས་ཆུ་གཉིས་སྔོན་འགྲོའི་ཉེར་སྤྱོད་བཅས་དང༌། གཞན་ཡང་རྡོར་དྲིལ། དགང་བླུགས། དཔལ་འབར། བསང་ཆུ་སོགས་དགོས་པའི་ཡོ་བྱད་ཐམས་ཅད་འདུ་བྱ། དངོས་གཞི་ནི། བདག་བསྐྱེད་བཟླས་པ་
...
474

আ
།བཅས་སྔོན་དུ་འགྲོ་བས། ཨོཾ་ཨ་མྲྀ་ཏེ་ཧཱུྃ་ཕཊ་ཀྱིས་བརླུབས་པའི་བསང་ཆུ་འཐོར་བས་བསང་སྦྱངས། སྟོང་པའི་ངང་ལས་མཆོད་རྫས་དང་བསྲེག་རྫས་རྣམས་ལྷ་མཉེས་ཤིང་སོ་སོའི་ལས་སྒྲུབ་པའི་ནུས་
པ་དང་ལྡན་པར་གྱུར། ཨོཾ་ཨཱཿཧཱུྃ་གིས་བརླབ། སྔགས་ཀྱི་མཐར་ཨོཾ་བཛྲ་ཛྭ་ལ་རཾ་ཞེས་བཏགས་པས་མེ་སྦར། ཨ་མྲྀ་ཏེས་བསང་ཆུ་འཐོར། སྟོང་པའི་ངང་ལས་རྒྱས་པའི་ཐབ་ཁུང་སེར་པོ་གྲུ་བཞི་པ་མཚན་ཉིད་ཐམས་ཅད་
ཡོངས་སུ་རྫོགས་ཤིང་ནང་ལྷ་རྫས་ཀྱི་བུད་ཤིང་མེ་རབ་ཏུ་འབར་བ་དང་བཅས་པར་གྱུར། རང་གི་ཐུགས་ཀ་ནས་འོད་ཟེར་འཕྲོས་པས་ཤར་ལྷོ་མཚམས་ནས་མེ་ལྷ་འཁོར་དང་བཅས་པ་ཨོཾ་བཛྲ་ས་མཱ་ཛཿ ཛཿཧཱུྃ་བཾ་ཧོཿ པདྨ་ཀ་མ་
ལཱ་ཡ་སྟཱཾ། ཐབ་ཀྱི་དབུས་སུ་པདྨའི་གདན་ལ་བཞུགས་པ་ནི། སྐུ་མདོག་སེར་གསལ་ཞལ་གཅིག་ཕྱག་གཉིས་ཀྱིས་གཡས་དབྱུ་གུ་དང༌། གཡོན་གུདྡྷེ་འཛིན་པ། དྲང་སྲོང་གི་ཆ་བྱད་ཅན། ར་སྐྱེས་ལ་ཞོན་པའི་ཞལ་ཅུང་ཟད་
འཛུམ་པའི་ལྗགས་ལས་བྱུང་བའི་འོད་ཀྱི་སྦུ་གུས་གཟར་བུ་གཉིས་ཀྱྀ་ཁ་ལ་རཾ་ཡིག་གིས་མཚན་པ་ལས་བདུད་རྩིའི་རྒྱུན་དྲངས་པས་མཉེས་པར་གྱུར་བའི་མོས་པས། ཨོཾ་ཨགྣ་ཡེ་སྭཱ་ཧཱ། ལན་བདུན་གྱིས་མར་ཁུ་དབུལ། བདག་གི
གཟུངས་དང༌། བློ་གྲོས་དང༌། སྤོབས་པ་ཕུན་སུམ་ཚོགས་པ་ཐམས་ཅད་པུཎྚི་ཀུ་རུ་ཨོཾ། ཞེས་པ་ལྟ་བུའི་སྤེལ་ཚིག་སྦྱར། དེ་བཞིན་དུ་སྔགས་དང་སྤེལ་ཚིག་འདྲ་བས་ཡམ་ཤིང་དང༌། མེ་ཏོག་བདུན་སོགས་དབུལ། མར་

སྤྱོད་རྒྱུད་ཆོས་སྐོར་
་ བླུགས་གཟར་གང་བླུགས་ལ། ཨོཾ་ཨགྣ་ཡེ་ཛྭ་ལ་རཾ། མེ་ལྷ་འབར་བའི་རྣམ་པར་གྱུར། ཅེས་བརྗོད་ཅིང་བསམ། ཐབ་ཀྱི་དབུས་སུ་སྣ་ཚོགས་པདྨའི་ཟེའུ་འབྲུས་བསྟེན་པའི་ཨ་ལས་ཟླ་བའི་སོགས་ནས། དེ་ཡོངས་སུ་གྱུར་པ་
ལས་རྗེ་བཙུན་འཇམ་པའི་དབྱངས་སོགས་ནས། མི་བསྐྱོད་པས་དབུར་བརྒྱན་ཅེས་པའི་བར་བདག་བསྐྱེད་བཞིན་ལ། བདག་ལ་མངོན་པར་དབང་བསྐུར་བ་ཞེས་པའི་གནས་སུ་འདི་ལ་ཞེས་བསྒྱུར། མཆོད་བསྟོད་རྒྱས་བསྡུས་གང་
རིགས་བྱ།
རྗེ་བཙུན་འཇམ་པའི་དབྱངས་ཀྱི་ཞལ་ཅུང་ཟད་འཛུམ་པའི་ལྗགས་ལས་བྱུང་བའི་འོད་ཀྱི་སྦུ་གུས་གཟར་བུ་གཉིས་ཀྱི་ཁ་ལ་རཾ་ཡིག་གིས་མཚན་པ་ལས་བདུད་རྩིའི་རྒྱུན་དྲངས་པ་མཉེས་པར་གྱུར་པའི་མོས་པས། ཨོཾ་ཝཱ་ཀྱེ་
དཾ་ན་མཿ ལན་བདུན་ནམ་བརྒྱ་རྩ་སོགས་ཀྱི་མཐར། བདག་གི་གཟུངས་དང༌། བློ་གྲོས་དང་། སྤོབས་པ་ཕུན་སུམ་ཚོགས་པ་ཐམས་ཅད་པུཥྤ་ཀུ་རུ་ༀ། ཞེས་སྦྱར་ལ་དབུལ། དེ་བཞིན་དུ་ཡམ་ཤིང་དང་། མེ་ཏོག་སེར་པོ་
དབུལ་ཞིང༌། ཁྱད་པར་གྱི་རྫས་མེ་ཏོག་ལ་གྲངས་བཟུང་ནས་ཐུན་རེར་ཇི་ཙམ་ནུས་པ་ཕུལ་བའི་མཐར། བཅོམ་ལྡན་འདས་རྗེ་བཙུན་འཇམ་པའི་དབྱངས་ཀྱིས་བདག་དང་སེམས་ཅན་ཐམས་ཅད་ལ་གཟུངས་དང༌། བློ་གྲོས་
དང༌། སྤོབས་པ་ཕུན་སུམ་ཚོགས་པའི་དངོས་གྲུབ་མ་ལུས་པ་སྩལ་དུ་གསོལ། ཞེས་གསོལ་བ་གདབ། སྤྲོ་ན་གཏོར་མ་བསང་སྦྱངས་བྱིན་གྱིས་བརླབས་ལ་དབུལ། མཆོད་བསྟོད་གསོལ་བ་གདབ། ཡིག་བརྒྱ་ལན་གསུམ་
476

ת
আ །དང༌། མ་འབྱོར་པ་དང་སོགས་ཀྱིས་ནོངས་པ་བཤགས། བཛྲ་མཿས་ཐབ་ཀྱི་ཡེ་ཤེས་པ་གཤེགས། དམ་ཚིག་པ་རང་ལ་ཐིམ་པར་བསམ། སླར་ཡང་མར་ཁུ་བླུགས་གཟར་གང་བླུག ཨོྃ་བཛྲ་ཛྭ་ལ་
རཾ། མེ་ལྷ་ཞལ་ཕྱག་གི་རྣམ་པར་གྱུར་པར་བསམས་ལ། རྫས་ལྷག་མ་གང་ཡོད་སྔར་བཞིན་དབུལ། མེ་ལྷའི་རྒྱལ་པོས་བདག་དང་སེམས་ཅན་ཐམས་ཅད་ལ་གཟུངས་དང་སོགས་འདོད་དོན་གསོལ། ནོངས་པ་བཤགས། ཨཾ་
ཨགྣ་ཡེ་ས་པ་རི་ཝཱ་ར་གཙྪས་མེ་ལྷ་རང་བཞིན་གྱི་གནས་སུ་གཤེགས་པར་བསམ། རང་གི་གནས་གསུམ་བསྲུང་བ་དང༌། བསྔོ་སྨོན་བཀྲ་ཤིས་བྱ། ལས་ཀྱི་རྗེས་མི་མངོན་པར་བསྡུས་ལ་མེ་ཏོག་གི་ཆར་སིལ་མར་བསྙིལ་བར་
བྱའོ། །དེ་ལྟ་བུའི་ཚུལ་གྱིས་ལྷ་སྔགས་ཡི་གེ་དྲུག་པ་དང༌། རྫས་མེ་ཏོག་འབུམ་ཕྲག་ཚང་བའི་སྦྱིན་སྲེག་གིས་ངག་གི་དབང་ཕྱུག་དང་མཚུངས་པའི་བློ་གྲོས་ཐོབ་པར་འགྱུར་རོ། །ཚོ་ག་དེ་ཉིད་གཞིར་བཞག་ལ། ཁྱད་པར་གྱི་
རྫས་མེ་ཏོག་ཆུ་སྐྱེས་པདྨ་དཀར་པོ་འབུམ་ཕྲག་གི་སྦྱིན་སྲེག་གིས་བཅོམ་ལྡན་འདས་ཀྱི་ཞལ་མངོན་སུམ་དུ་མཐོང་བ་དང༌། བལ་བུ་དང༌། སེ་བ་སོགས་སྨན་གྱི་མེ་ཏོག་དཀར་ཞིང་དྲི་བསུང་དང་ལྡན་པ་འབུམ་ཕྲག་གི་སྦྱིན་སྲེག་གིས་
ངག་གི་དངོས་གྲུབ་ཐོབ་པར་གསུངས་ལ། པདྨའི་སྦྱིན་སྲེག་གི་སྐབས་སྤེལ་ཚིག བདག་གིས་བཅོམ་ལྡན་འདས་འཇམ་པའི་རྡོ་རྗེའི་ཞལ་མངོན་སུམ་དུ་མཐོང་བ་དང༌། གཟུངས་དང་སོགས། འདོད་གསོལ་ལའང༌། རྗེ་བཙུན་
477

འཇམ་པའི་དབྱངས་ཀྱིས་བདག་དང་སེམས་ཅན་ཐམས་ཅད་ཀྱིས་བཅོམ་ལྡན་འདས་འཇམ་པའི་རྡོ་རྗེའི་ཞལ་མངོན་སུམ་དུ་མཐོང་བ་དང༌། གཟུངས་དང་སོགས་གོང་ལྟར་སྦྲེལ་བ་ཙམ་ཁྱད་པར་རོ། །གཉིས་པ་ནི། རྒྱས་པའི་སྦྱིན་
སྲེག་གཞིར་བཞག་ནས། སྔགས་ཀྱི་ལྷག་ཆད་སྐོང་བ་སོགས་ཀྱི་ཆེད་ཞི་བའི་སྦྱིན་སྲེག་བྱེད་པར་འདོད་པས། མི་འདྲ་བའི་ཁྱད་པར། སྦྱོར་བའི་སྐབས། རང་ཉིད་ཁ་ཤར་དུ་ཕྱོགས་པའི་མདུན་དུ་ཞི་བའི་ཐབ་ཁུང་སྤྱི་ལྟར་
༡ བྲི། བུད་ཤིང་ཟླུམ་པོར་བརྩིག བུད་ཤིང་དང་ཡམ་ཤིང་གཉིས་ཀའི་རྒྱུ་འོམ་བུ་དང༌། ལྕང་མ་སོགས་ཞི་བའི་ཤིང་དང༌། ཡམ་ཤིང་གི་ཚད་སོར་བརྒྱད་པར་བྱ། ཁྱད་པར་གྱི་རྫས་ཏིལ་ནག་པོས་བྱའོ། །དངོས་གཞིའི་
སྐབས། འཇིག་རྟེན་པའི་མེ་ལྷ་ཁ་དོག་དཀར་པོར་གསལ། སྤེལ་ཚིགྋབདག་གི་ནད་གདོན་སྡིག་སྒྲིབ་བར་ཆད་མི་མཐུན་པའི་ཕྱོགས་ཐམས་ཅད་དང༌། གསང་སྔགས་ཀྱི་ལྷག་ཆད་ལ་སོགས་པའི་ཉེས་པ་ཐམས་ཅད་ཤཱནྟིཾ་ཀུ་རུ་
སྭཱ་ཧཱ། ཞེས་དང༌། འདོད་གསོལ། རྗེ་བཙུན་འཇམ་པའི་དབྱངས་ཀྱིས་བདག་དང་སེམས་ཅན་ཐམས་ཅད་ཀྱི་ནད་གདོན་སྡིག་སྒྲིབ་བར་ཆད་མི་མཐུན་པའི་ཕྱོགས་རྣམས་དང༌། གསང་སྔགས་ཀྱི་ལྷག་ཆད་ལ་སོགས་པའི་ཉེས་པ་
ཐམས་ཅད་ཞི་བར་བྱིན་གྱིས་བརླབ་ཏུ་གསོལ། ཞེས་སྦྱར་བ་ཙམ་ཁྱད་པར་རོ། །འདི་དག་ནི་རྗེ་བཙུན་རིན་པོ་ཆེའི་དཀའ་འགྲེལ་གྱི་དགོངས་པ་ལྟར་བཀོད་པ་ཡིན་ལ། བསྡུ་ན་འདས་པའི་མེ་ལྷ་སྐད་ཅིག་གིས་བསྐྱེད་པར་དཀའ་
སྤྱོད་རྒྱུད་ཆོས་སྐོར་
478

ת
ཞེ་དྲུག་བྱོན།
আ །འགྲེལ་ལས་འབྱུང་ཞིང༌། རྒྱས་པར་སྤྲོ་ན་རྒྱུད་སྡེ་འོག་མའི་ལུགས་ཀྱི་སྦྱིན་སྲེག་སྤྱིའི་ཆོ་གས་ཁོག་ཕུབ་ཀྱང་རུང་ངོ༌། །གསུམ་པ་ཐ་མར་མཆོག་གི་དངོས་གྲུབ་མངོན་དུ་བྱེད་པའི་ཚུལ་ནི། རྒྱུད་
ལས། རྟག་ཏུ་གོམས་པར་བྱས་ན་ཚེ་འདི་ཉིད་ལ་སངས་རྒྱས་ཉིད་ཀྱང་སྒྲུབ་པར་བྱེད་པར་འགྱུར་རོ། །ཞེས་གསུངས་པ་ལྟར། རྟག་སྦྱོར་དང་གུས་སྦྱོར་གྱི་བརྩོན་པ་རྒྱུན་མི་ཆད་པས་ལྷ་སྔགས་ཀྱི་རྣལ་འབྱོར་ལ་རྩེ་གཅིག་ཏུ་
གཞོལ་ཞིང༌།
དངོས་གྲུབ་སྒྲུབ་པའི་ཐབས་ལ་འབད་པས་ཡི་དམ་གྱི་ལྷས་བྱིན་གྱིས་བརླབས་པའི་མཐུས་རིག་པ་འཛིན་པའི་ལུས་ཐོབ་ཅིང༌། ཐབས་སྙིང་རྗེ་ཆེན་པོ་དང་གཟུངས་ཀྱི་སྒོ་སྒྲུབ་པའི་ཏིང་ངེ་འཛིན་ཁྱད་པར་ཅན་གྱིས་
དྲངས་པའི་མཐོང་བའི་ལམ་གྱི་ཡེ་ཤེས་མངོན་དུ་བྱས་ཏེ་ས་བཅུ་པ་ཆོས་ཀྱི་སྤྲིན་རྒྱ་མཚོའི་བར་དུ་འཇུག་ཅིང༌། ཐམས་ཅད་མཁྱེན་པའི་གོ་འཕང་དཀའ་བ་མེད་པར་འཐོབ་པ་ནི་ངེས་པའོ། །དངོས་གྲུབ་ནོར་བུས་ཡོངས་གང་རྒྱུད་སྡེ་
རྒྱ་མཚོ་ཆེ། །འཕགས་དང་མཁས་པའི་གདེངས་ཅན་བྱེ་བས་རོལ་པའི་ཕུལ། །ལེགས་བཤད་སྙིང་པོ་རྫོགས་ལྡན་སྤྲིན་ཆེན་རྒྱས་པ་ལས། །ཕན་བདེའི་ཆར་གྱིས་ས་གསུམ་དགེ་ལེགས་སྦྱིན་གྱུར་ཅིག །ཅེས་པའང་རྒྱུད་འགྲེལ་རྒྱ་
གཞུང་མན་ངག་དང་བཅས་པ་ལ་བརྟེན་ནས། རང་གཞན་མང་པོར་སྨན་པའི་བློས་བྱ་བྲལ་བ་འཇམ་དབྱངས་བླ་མ་དགྱེས་པའི་འབངས་མཁྱེན་བརྩེའི་དབང་པོས་ཉུང་གསལ་སྙིང་པོར་དྲིལ་བའི་ཚུལ་གྱིས་སྦྱར་བ་དགེ་རེེགས་མཆོག་
479

སྤྱོད་རྒྱུད་ཆོས་སྐོར་
ཏུ་གྱུར་ཅིག། །།སརྦ་དཱ་ཀ་ལྱཱ་ཎཾ་བ་ཏུ།།
480